                                                                                   ДО 







          ОБЩИНСКИ СЪВЕТ 








 ГР. КРУМОВГРАД
Д О К Л А Д Н А   З А П И С К А 

от инж. Абидин Хаджимехмед – зам. кмет и представител на община Крумовград в ОС на оператора - „ВиК“ ООД гр. Кърджали
ОТНОСНО: Съгласуване позицията на представителя на Община Крумовград на заседание, насрочено за 30.05.2025 год. от 13.30 часа на редовно Общо събрание на „Асоциация по ВиК - Кърджали".
УВАЖАЕМИ  ДАМИ И ГОСПОДА ОБЩИНСКИ СЪВЕТНИЦИ,

           С писмо с изх. № АВиК - 01- 597-1 от 29.04.2025 год. Областния управител на област Кърджали, в качеството си на Председател на „Асоциация по В и К – Кърджали”  свиква редовно заседание на общото събрание на Асоциацията.  
Заседанието е насрочено за 30.05.2025 год. от 13.30 часа в Областна  администрация при следния дневен ред:
1. Приемане на годишния отчет за дейността на Асоциацията за 2024 год., в изпълнение на чл. 198 в, ал. 4, т. 10 от Закона за водите и чл. 9, ал. 2 от Правилника за организацията и дейността на асоциациите по водоснабдяване и канализация /ПОДАВиК/.
2. Приемане на отчета за изпълнението на бюджета на Асоциацията за 2024 год., в съответствие с чл. 9, ал. 2 от ПОДАВиК.
3. Приемане на бюджета на Асоциацията за 2025 год., съгласно чл. 198в, ал. 4, т. 9 от ЗВ и чл.9, ал.2 от ПОДАВиК;
4. Приемане на подробна инвестиционна програма за 2025 година на „ВиК“ ООД град Кърджали, на основание чл.33а от ПОДАВиК;
5.Разни.

По точки 1 и 2 от дневния ред работната група от общинска администрация няма забележки относно предложените материали / годишен отчет за дейността на Асоциацията за 2024 год. и отчета за изпълнението на бюджета на Асоциацията за 2024 год./ и предлага същите да бъдат приети.

По т.3 от дневния ред Областният управител на област Кърджали и Председател на Асоциацията по ВиК на обособената територия, съгласно чл.20, ал.2 от Правилника за организация и дейността на асоциацията по водоснабдяване и канализация организира съставянето на бюджета, като се съобрази с предвидените разходи за периода необходими за нормалното осъществяване на функциите на асоциацията. 
Процентното съотношение на гласовете на държавата и общините в общото събрание на асоциацията на основание параграф 36, ал.1 и ал.3 от ПРЗ на Закона за водите и съгласно данните от Преброяване на населението през 2021 година - гласовете на община Крумовград в Асоциацията по В и К за гласуване на решения е 7,78%.
С писмо на МРРБ, изх.№ 91-00-10 от 23.04.2025 г. е определен окончателния размер на  вноската в размер на 28 000 лева при 35% участие на държавата, отчитайки това община Крумовград следва да осигури вноска за 2025 година в размер на 6 224 лева при 7,78%, като общите приходи от седемте общини и държавата е в размер на 80 000 лева. В приходната част попада и сума в размер на 4 019,14 лева за дължими вноски от общините – осигурени от бюджетите на съответните общини съобразно процентното съотношение на гласовете за минали години /2024 г./, като общите приходи за 2025 година са 84 019,14 лева.
В разходната част на бюджета са разчетени разходите за възнаграждения на персонала и осигурителните вноски  в размер на 109 401,96 лева .Разходите за издръжка на асоциацията са в размер на 18 500 лева и капиталови разходи в размер на 5 000 лева. Общият размер на разходите на асоциацията са 132 901,96 лева. Недостига в приходната част се покрива с част от наличността в началото на периода, която е 84 051,39 лева, а в края на периода т.е. към 31.12.2025 година наличността се предвижда да бъде 35 168,57 лева.
По т.4 ВиК оператора за 2025 година е предоставил на АВиК - Кърджали с писмо с вх.№ АВиК-01-582-5 от 14.02.2025 г. проекта на инвестиционната програма, които предвижда да извърши на територията на общините в обхвата на асоциацията. За община Крумовград са планирани следните инвестиции в размер на 41 000 лева:

1. Реконструкция на довеждащ водопровод от ПС Студен кладенец до НР Поточница – 5 000 лева;
2. Реконструкция на довеждащ водопровод от ШК 2 до ПС Крумовград  – 9 000 лева;

3. Реконструкция на довеждащ водопровод от с. Голяма Каменяне за с. Гулия  – 11 500 лева;

4. Реконструкция на довеждащ водопровод от с. Странджево за с. Бряговец  – 11 500 лева;
5. Реконструкция на канализационни шахти гр. Крумовград – подмяна на капаци 8 броя - 4 000 лева.
Работната група прегледа представената инвестиционна програма предвидена на  територията на общината от оператора за 2025 година, направи анализ за необходимостта от допълнителни мероприятия по ВиК системите, като се оформиха след проведена работна среща между ръководството на общината и ръководството на оператора допълнително два обекта, за които при необходимост  общината ще съдейства с изкопна техника и асфалтови кърпежи, като обектите са:

· Захранване с допълнителни количества вода на ПС – Луличка от съществуваща водоснабдителна система Овчари;

· Подмяна на напорен, хранителен и разпределителен водопровод  в град Крумовград от резервоар №3 /находящ се над улица „Изгрев“ в гр. Крумовград.

Предвид горе изнесеното и на основание чл.21, ал.1, т.23 и ал.2 от Закона за местното самоуправление и местната администрация, чл.198 е,  ал. 3 и ал.5  от Закона за водите и във връзка с писмо с № АВиК - 01- 519-1 от 21.02.2024 год. за свикване на общото събрание на Асоциация по ВиК на обособената територия, обслужвана от „ВиК“ ООД, гр. Кърджали, предлагам Общински съвет да вземе следните 
РЕШЕНИЯ:
1. ОПРЕДЕЛЯ инж. Абидин Мехмед Хаджимехмед – заместник-кмет на Община Крумовград за заместващ кмета на Общината Себихан Керим Мехмед – представител на Община Крумовград в Общото събрание на Асоциацията по ВиК на обособената територия, обслужвана от „ВиК“ ООД гр. Кърджали, при невъзможност на същия да участва в насроченото на 30.05.2025 год. от 13.30 часа или на резервна дата 25.06.2025 г. от 13.30 часа заседание на Общото събрание на Асоциацията, както и на следващи заседания, в които се разглеждат точките от дневния ред, изброени в настоящото решение. 
2. ДАВА МАНДАТ на Себихан Керим Мехмед, в качеството ѝ на представител на Община Крумовград или на инж. Абидин Мехмед Хаджимехмед – заместник-кмет на Община Крумовград, в качеството му на заместващ представителя на Община Крумовград в Общото събрание на Асоциацията, насрочено за 30.05.2025 год., за представяне на позицията на Общината по точките от дневния ред на заседанието, както следва: 
2.1. по т. 1 – да гласува за приемане на годишния отчет за дейността на Асоциацията за 2024 год., в изпълнение на чл. 198в, ал. 4, т. 10 от Закона за водите и чл. 9, ал. 2 от Правилника за организацията и дейността на асоциациите по водоснабдяване и канализация /ПОДАВиК/.
2.2. по т. 2 – да гласува за приемане на отчета за изпълнението на бюджета на Асоциацията за 2024 год., в съответствие с чл. 9, ал. 2 от ПОДАВиК.
2.3. по т. 3 – да гласува за приемане на бюджета на Асоциацията за 2025 год., съгласно чл. 198в, ал. 4, т. 9 от ЗВ и чл.9, ал.2 от ПОДАВиК.
2.4. по т. 4 - да гласува за приемане  на подробна инвестиционна програма за 2025 година на „ВиК“ ООД - гр.Кърджали, като предложи допълнение с нови точки 5.6. и 5.7 в приложения проект на инвестиционна програма със следните обекти:

· Захранване с допълнителни количества вода на ПС – Луличка от съществуваща водоснабдителна система Овчари;

· Подмяна на напорен, хранителен и разпределителен водопровод  в град Крумовград от резервоар №3 /находящ се над улица „Изгрев“ в гр. Крумовград.

2.5. по т. 5 Други от предстоящото заседание дава право на представителя на Община Крумовград да изрази становище и да гласува по целесъобразност, и винаги в полза на Община Крумовград.
                                                         ВНЕСЪЛ :...............................
                                                                                      / инж.Абидин Хаджимехмед /
Изготвили: 

.…………..……

        

/Виолета Хаджиева /
.…………..……

        

/Валерия Пехливанова /
